ՀԻՄՆԱՎՈՐՈՒՄ

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱԿԱՆԻ** ՄԱՐՏԻ 4-Ի **N** 318-Ն **ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

**1. Ընթացիկ իրավիճակը և իրավական ակտի ընդունման անհրաժեշտությունը**

1. Ներկայումս, համաձայն կառավարության 2004 թվականի մարտի 4-ի N 318-Ն որոշման, Աղիքային և այլ ինֆեկցիոն հիվանդությունների բժշկական օգնության ծառայություններ ծրագրի տարեկան պայմանագրային գումարները որոշվում են ելնելով տարեկան դեպքերի թվաքանակի և բաժանմունքի (ծառայության) համար հաշվարկված միջին գներով, սակայն ոչ պակաս, քան նախորդ տարվա փաստացի ֆինանսավորման գումարը իսկ ֆինանսավորումը իրականացվում է փաստացի կատարված աշխատանքների ծավալի չափով, սակայն ոչ ավելի, քան պայմանագրերով սահմանված ֆինանսավորման չափաքանակները: Հաշվի առնելով Հայաստանի Հանրապետությունում նոր կորոնավիրուս COVID-19-ի ախտորոշման և բուժման կարևորությունը և հրատապությունը, ինչպես նաև համաճարակի տարածման անկախատեսելիությունը, սույն նախագծով հնարավորություն է ստեղծվում կանոնակարգել միայն նոր կորոնավիրուս COVID-19-ի ախտորոշում և բուժում իրականացնող առանձին կազմակերպությունների Աղիքային և այլ ինֆեկցիոն հիվանդությունների բժշկական օգնության ծառայություններ ծրագրի շրջանակներում իրականացրած աշխատանքների ֆինանսավորումը՝ այն իրականացնելով կառավարության 2004 թվականի մարտի 4-ի N 318-Ն որոշման N2 հավելվածի 4-րդ կետի 7-րդ ենթակետով սահմանաված կարգով, այն է՝ ծառայության պահպանման համար անհրաժեշտ գումարի չափով՝ հաստատագրված, բժշկական օգնության և սպասարկման տարեկան պայմանագրային գումարների համամասնությամբ, իսկ «Դեղերի և բժշկական նշանակության առարկաների և սննդի ծախսեր»-ի մեկ հիվանդ/օրվա համար հաստատված գներով:

**2. Առաջարկվող կարգավորումների բնույթը**

**«Հայաստանի Հանրապետության կառավարության 2004 թվականի մարտի 4-ի N 318-Ն որոշման մեջ փոփոխություն և լրացում կատարելու մասին» կառավարության որոշման նախագծով (այսուհետ՝ նախագիծ) առաջարկվում է կառավարության 2004 թվականի մարտի 4-ի N 318-Ն որոշման մեջ կատարել են հետևյալ փոփոխությունը և լրացումը.**

1. **Նախագծի 1-ին, 2-րդ, ենթակետերով կատարվող փոփոխությունը և լրացումը** կանոնակարգում են Աղիքային և այլ ինֆեկցիոն հիվանդությունների բժշկական օգնության ծառայություններ ծրագրի շրջանակներում Հայաստանի Հանրապետությունում միայն նոր կորոնավիրուս COVID-19-ի ախտորոշում և բուժում իրականացնող կազմակերպությունների Աղիքային և այլ ինֆեկցիոն հիվանդությունների բժշկական օգնության ծառայություններ ծրագրի պայմանագրային գումարների հաշվարկման և ֆինանսավորման մեխանիզմները:

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագծի մշակմանը մասնակցել են առողջապահության նախարարության պետական առողջապահական գործակալությունը, կառուցվածքային ստորաբաժանումների աշխատակիցները:

**4. Ակնկալվող արդյունքը**

Նախագծի ընդունումը հնարավորություն կտա կանոնակարգել Հայաստանի Հանրապետությունում նոր կորոնավիրուս COVID-19-ի ախտորոշման և բուժման բժշկական օգնություն և սպասարկում իրականացնող կազմակերպությունների Աղիքային և այլ ինֆեկցիոն հիվանդությունների բժշկական օգնության ծառայություններ ծրագրի պայմանագրային գումարների հաշվարկման և ֆինանսավորման մեխանիզմները: